Han var sønn av sogneprest Christopher Winther Scheen og Marie Sophie Elise Wleügel. Etter å ha vært elev ved skolen i Risør bodde han noen år på en gård ved Århus i Danmark. I 1855 begynte han å studere ved forstakademiet i Tharandt, hvor han tok eksamen i 1857. Deretter var han ansatt som forstassistent i Hedemarkens amt fra 1858 til 1866. Fra 1866 til 1875 var han forstmester ved Opplysningsvesenets fonds skoger, og fra 1875 til 1894 forstmester i Drammen forstmesterdistrikt.